Adulti sylvestris Maris ungues digitorum brevissimi, fere semiorbiculares, carnem non 
superant, in captivis semper praelongi, semicylindrici curvatique, colore cornei. 
In Maris iuvenilis intestino Gumfudae Ascaridem reperi, alia Entozoa non vidimus, nec 
Epizoa. In Cercocebo Sabaea dongalana Ricinum legimus, eos vero parasitos suo loco et 
ordine alibi describam. 
De 'sceleto Feminae adolescentis nunc id solum tradiderim, costas 13 caudaeque perfecte 
servatae vertebras 24 numerari, quarum sex spinosae sunt. Dentes molares laniarii {*' 
incisivi j^. Aperto ossis maxillaris tumore secundi dentes validiores hoc inclusi perfectique 
cernuntur. Dentes mandibulae postremi (primae dentitionis) non CYNOCEPHALORUM 5 tubercula, 
sed quatuor CERCOPITHECORUM tubercula gerunt, ultimus vero, qui, quinis tuberculis instructus, 
cum secunda dentitione prodit, in osse percipitur. In maxilla superiore iniens secunda dentitio 
6 molares et caninum offert, verum prior molaris secundarius duos dentes expellit et inter 
caninum primarium et incisivos secundarius longe validior caninus in osse latet. Hinc factum 
esse videtur, ut fuerint zoographi, qui de sex maxillae molaribus scriberent. Si primarii 
canini formam et secundi diversum locum respicis, illum pro molari aliquo accessorio, sextove 
molari deciduo, habere posses, absente canino; si vero perfecte absolutam utram que dentitio- 
nem compares, valor et ordo dentium idem omni aetati erit. Crista occipitalis nulla, sterni 
partes octo. 
Apud Marem adultum crista occipitalis valde distincta, quatuor lineas alta deprehenditur, 
cuius vestigium, ut apud feminam iuvenilem adsit, tantum abest, ut eodem illo loco, quo adulti 
crista exstat, sulci vestigium sit. Verum de morboso feminae illius statu supra scripsi. Attamen 
crista occipitalis in iuvenili aliorum animalium cranio saepius, forsan semper desideratur. 
Dentes Maris adulti sylvestris 32, molares jj' , inferiorum primo basi elongato et 
oblique conico, ultimo 5 tuberculato. Priores utrinque arcte ad laniarios positi. Laniarii 
maximi, acie acuta, Squalorum dentibus similes {*' superiores i" 3"’ longi, inferiores 
ll'” longi. Incisivi jj' a laniariis spatio distenti; maxillarium intervallo 3\”' , mandibularium 
i”' longo. 
Corollaria. 
Praeter icones apud Synonyma laudatas Ludolfii tabulam in Historiae aethiopicae libro 
editam, quae totam gregem formicas edentem et irruentem Leonem lapidibus petitum refert, ea 
de causa percensendam duco, quoniam in ea tabula Simiae comosae nullae omnesque ecaudes 
pictae sunt. Illam nimirum tabulam, nec ad naturam, nec a zoologo pictam esse, ipsum argu- 
mentum eius testatur et sicut capenses Simias apud Kolbium ex memoria, aut phantasia potius 
pictas habemus, ita Ludolfius ex habessinicorum historiographorum relationibus istam iconem 
composuit. Praeterea Simiarum illarum aliqui mores in ea non ita male redduntur. 
